شهرامین یارادیجیلیغی ایله منیم یاخین دان تانیشلیغیم اوچ ایل اوله تصادف ائدیر. 2006-جی ایلین ائله نویابر آییندا تورکییهدن، ایستانبولدا کئچیریلن پوئزیا فئستیوالیندان قاییتمیش ایستعدادلی شاعر-ترجومه چی، ده یرلی دوستوم سلیم بابوللااوغلو ایله گؤروشدوم. سفر تأثوراتلارینی بؤلوشن سلیم ایستانبولدا اصلن گونئی آذربایجان دان اولان شاعیر، اوستهلیک اورخان ولی نین فارسجایا ترجومه چیسی شهرام شئیدایی ایله تانیش اولدوغونو سؤیلهدی (بوندان بیر قدر اؤنجه سلیم ده اورخان ولینین “بوتون شعیرلری”نی آذربایجان دیلینه ترجومه و چاپ ائتدیرمیشدی). سونرا اونون فارسجا ایکی شعیر و بیر نثر کیتابینی منه وئردی. قرارا گلدیک کی، من شهرامین بیر نئچه شعیرینی سئچیب ترجومه ائدیم و ترجومهلر سلیم ین باش رئداکتورلوغو ایله چیخان “دونیا ادبیاتی” درگیسینده چاپ اولونسون. اما درگینین نشرینده یارانان فاصیله اوجباتین دان شهرام شئیدایینی ساغ ایکن قوزئی آذربایجان اوخوجوسونا تانیتماق ایستییمیز باش توتمادی. بو تیپ لی دیگر پلانلاریمیز کیمی...
هر حالدا همین اوچ کیتاب سایهسینده من چوخ ایستعدادلی بیر سویداشیمیزین اؤزونه مخصوض پوئتیک دونیاسی ایله تماسدا اولماق ایمکانی قازاندیم و بونا گؤره سلیم بابوللااوغلونا میننتدارام. سونراکی آراشدیرما و موشاهیدهلریم دن شهرامین تکجه گونئی آذربایجان دئییل، بوتؤولوکده ایران ادبی موحیطینده کیفایت قدر تانینان و ساییلیب-سئچیلن بیر قلم صاحبی اولدوغو قناعتینه گلدیم...
شهرام شئیدایی دن بیر ده اؤتن ایل – گونئی لی یازار مظاهیر شهامت باکیدا اولارکن صوحبت دوشدو. شهرامی یاخین دان تانییان مظاهیر اونون خرچنگ خسته لیگینه توتولدوغونو و دورومونون آغیر اولدوغونو بیلدیردی. سونرا موختلیف سایت و بلوقلاردا واختاشیری شهرام شئیدایینین خسته لیگینین گئدیشی ایله باغلی معلوماتلارا، قلم دوستلارینین تأثیرلی یازیلارینا راست گلدیم. او، بیر ایلدن آرتیق موددتده آمانسیز خستهلیکله (قیدا بوروسون داکی خرچنگله) چارپیشدی، تئهران داکی موعالیجهدن بیر نتیجه حاصیل اولمادیغینی گؤروب آلمانیایا یوللاندی، اما اورادان دا اومیدسیز قاییتدی. حکیم لر اونا خالق طبابتین دن فایدالانماغی توصیه ائتدیلر. بونون دا خئیری اولمادی...
شهرام شئیدایینین ایلک شعیرلر توپلوسو 1995- جی ایلده ایشیق اوزو گؤروب. 2000- جی ایلده داها بیر شعیر کیتابی و “قاچقینلاری قووورلار” آدلی حئکایه لر توپلوسو چاپ اولونوب. بو آرادا ترجومه چیلیک فعالیتی ایله ده مشغول اولان شهرام گونئی ادبیاتی نین اؤنملی نمایندهلرین دن بیری صالح عطایی نین “بلکه داها دئینمدیم” آدلی شعیرلر توپلوسونو فارس دیلینه ترجومه ائتمیش و همین کیتاب اصلن اردبیلدن اولان اونلو ترجومه چی رضا سئیید حوسئینینین موقددیمه سی ایله تئهراندا نشر ائدیلمیش دیر. 2004- جو ایلده شهرام شئیدایینین اورخان ولی دن ائتدیگی ترجومه لر کیتاب حالیندا چاپ اولونموش، آردینجا او، باشقا بیر “غریبچینین” – ملیح جؤودت آندای ین سئچیلمیش شعیرلرینی ده فارسجایا چئویرمیش دیر. اونون ایشلری سیراسیندا مشهور پولشا شاعره سی، نوبئل موکافاتچی سی ویسلاوا شیمبورسکا دان ائتدیگی ترجومه لر ده قئید اولونمالیدیر...
شهرامین اون بئش ایل بوندان اول یازدیغی شعیرلردن بیری آشاغی داکی میصراع ایله بیتیردی:
نه قدر گئج دئییل، اؤلمک گرک...
تله سدی شهرام. اؤزو دئمیش، کاش بئله تله سمه ییدی...
P.S. وئریلن معلوماتلارا گؤره، شاعرین جنازهسی نویابرین 25-ده تئهران یاخینلیغینداکی کرج شهرینده تورپاغا تاپشیریلیب.
داوامی
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab